《一丛花 湘友侄手掣金粟钗见赠，以此酬之》
清代·陈素贞

湘帘才捲晓风轻。芳径嫩寒生。绿窗人起铢衣薄，倚妆阁、无限绿情。

金粟正开，和烟带露，剪取一枝馨。

蛮环雅制最玲珑，巧样更翻新。攒成宝钿馀香沁，恰相称、斜插鬟云。

点上湿萤，飞来瘦蝶，秋思十分清。

作者简介：字纫秋，嘉善人，阳湖杨晋藩室。有《织云楼词》。